Hans talent for tegning førte til at han kom inn på kunstakademiet i München som var avantgarde senter på høyde med Paris omkring 1880. Lærerne var på den tid under innflytelse av Barbizon-skolen. Han reiste videre til Paris og Académie Julian hvor han studerte under William-Adolphe Bouguereau. Han returnerte til München i 1891, men etter ett år ga han opp akademiet og slo seg sammen med de friere kunstnerne som dannet sin egen organisasjon i 1894. Årene i München ble mindre produktive, kanskje mere preget av vin og champagne enn arbeide.